Калина Малина
Най-хубавата дума

chitanka.info

Какво ни свързва нас — децата —

в огромната световна шир?

Това е думата крилата,

най-хубавата дума — мир.

Тя в приказките ни звънливо

звучи, лее се безспир

и в песничките ни прелива —

най-хубавата дума — мир.

За мир борбата е голяма.

Мир искат всичките деца.

Мир шепнем, както шепнем мама,

със обич в нашите сърца…

Какво ни свързва нас — децата —

в огромната световна шир?

Това е думата крилата,

най-хубавата дума — мир.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.